open-index/open-wikipedia-markdown huggingface dataset:
محمد لوافا

**محمد لوافا** (تزاد 1948، مراكش - مات 27 دجنبر 2020، الرباط) كان سياسي وديپلوماسي مغريبي ف حزب ليستيقلال. كان وزير ديال التربية لوطنية فحكومة بنكيران اللولة.

## حياتو
كبر محمد الوفا فمدينة مراكش، ولقرايتو العليا دازها فالمغرب، قبل ما يدخل لميدان السياسة ودبلوماسية. كان مابين 2000 و2012 سفير ديال لمغريب فلهند، إيران ولبريزيل.

فأبريل 2013، وفاش كان الملك محمد السادس فعطلة ففرانسا، علن حميد شباط اللي كان لأمين لعام ديال حيزب ليستيقلال على النية ديالو باش يخرج من التحالف اللي كان دايرو مع حكومة بنكيران. وكنتيجة لهادشي ݣاع لأعضاء ديال لحيزب اللي كانو ويزارة فلحوكومة قدمو لستيقالة ديالهوم نهار 9 يوليوز 2013.

مات محمد لوافا بسباب كوڤيد-19 وعمرو 72 عام، هادشي ف لوقيتة ديال جايحة فيروس كورونا 2020 ف لمغريب.
## المناصب اللي تقلدها

## فحكومت بنكيران
فأبريل 2013، ومنين كان الملك محمد السادس ففرنسا، علن حميد شباط، الأمين العام ديال حزب ليستقلال، على نية الحزب يخرج من التحالف الحكومي. وبالتالي، قدمو الوزراء ديال الحزب استقالاتهم نهار 9 يوليوز 2013، وكان من ضمنهم محمد الوفا. من بعد، رفض الوفا يتبع قرار الحزب، وبقى قريب من حكومة بنكيران، الشي اللي خلا الحزب يقرر تجميد عضويته.

## المواقف السياسية
محمد الوفا كان معروف بالجرأة ديالو فالنقاشات، وبالصراحة ديالو مع الإعلام. كان كينتقد بعض الممارسات داخل المنظومة التعليمية بلا تردّد، وكان كيشدد على أن الإصلاح خاصو يكون واقعي وماشي غير شعارات. كما عبّر فعدة مرات على رفضو تسييس التعليم أو استغلاله انتخابيًا.

## فمجال التعليم
خلال الفترة ديالو كوزير للتربية الوطنية، دشن محمد الوفا واحد المرحلة ديال الحركة فقطاع التعليم، بحيث: دار إصلاحات فتقويم ولمراقبة لمستمرة. وشدّد لمراقبة على لغش فالباكالوريا. ثم حاول يحيي الانضباط داخل المؤسسات التعليمية. ودار تغييرات فحركية رجال التعليم والتعيينات الإدارية.

## أقوال مشهورة

* "ما كاين لا إصلاح بلا انضباط."
* "المدرسة خاصها ترجع تربي قبل ما تقري."
* "ما غاديش نبدل الواقع بالتمني، ولكن بالفعل."

## الوفاة
مات محمد الوفا نهار 27 دجنبر 2020 فمدينة الرباط، بسباب مضاعفات كوفيد-19، وكان عندو 72 عام. توفّى فواحد المرحلة اللي كانت جايحة فيروس كورونا 2020 ف لمغريب. ما زال كتأثر على المغرب والعالم.

## التكريمات والذكريات
من بعد الوفاة ديالو، بزاف ديال الأساتذة والسياسيين عبّرو على الحزن ديالهم، واعتبروه من الناس اللي خدمو التعليم بنزاهة وشجاعة. بعض المدارس والمراكز التربوية دارت أنشطة تأبينية باسمو تكريمًا لمسار طويل ديالو فخدمة التعليم.

## شوف حتى

* حكومة عبد الإله بنكيران الأولى
* حزب الاستقلال
* وزارة التربية الوطنية المغربية

## لمصادر

تصنيف:زيادة 1948
تصنيف:وفيات 2020
تصنيف:ناس قراو ف جاميعة محمد لخاميس
تصنيف:سياسي مغريبي
تصنيف:ديپلوماسيين مغاربا
تصنيف:وزير مغريبي
تصنيف:ناس تزادو ف مراكش
تصنيف:ناس توفاو ف الرباط
تصنيف:ناس د مراكش
تصنيف:مقالات فيها مصدر و 3000 بايت
تصنيف:سياسيين ديال حيزب ليستيقلال
محمد التازي مصانو

**محمد التازي مصانو** (1921، فاس - 28 دجنبر 2020، فاس) هو مغني مغريبي ديال لموسيقى دلأندلس. كان عضو فجوقة لمطيري اللي صاوبها أحمد لوكيلي ففاس وبقى فيها 11 عام. فهاد لمدّة كان محمد التازي كايسجل بزاف ديال لأغاني دلأندلس معا لفرقة. كان محمد مصانو كايعرف ينقر على الريباب. قرّا محمد التازي فلكونصيرڤاطوار ديال دار عديل ففاس.
تكرم محمد التازي مصانو فلمهرجان لوطني ديال لموسيقى ففاس عام 1998، ومن موراها فالدورة 10 ديال ملتقى هواة لموسيقى لأندلسية فطنجة عام 2019.

## لموت ديالو
من مورا ما مرّتو لمرض، مات محمد التازي مصانو نهار 28 دجنبر 2020 بعمر قرّب 100 عام.

## مصادر

تصنيف:لموسيقا لأندلسية
تصنيف:بيوغرافيا د رجال
تصنيف:زيادة 1921
تصنيف:وفيات 2020
تصنيف:مقالات فيها مصدر و 3000 بايت
تصنيف:ناس تزادو ف فاس
تصنيف:ناس توفاو ف فاس
مولاي زين الزاهيدي

**مولاي الزين الزاهيدي** (مات 1 يناير 2021، الصبليون) كان وزير مغريبي ورئيس ديال بنك لإنعاش لعقاري والسياحي.

## حياتو
كان مولاي الزين الزاهيدي شارك فحكومة العمراني 3 و4 و5 فلعهد ديال لحسن التاني. كان فيهوم وزير ديال الشغل والإنعاش الوطني مابين 1983 و1985، ووزير منتدب دلشوؤن لقتصادية (1985–1992)، ووزير ديال الصيناعة والتيجارة ولخوصاصة، هادشي مابين 1992 و1993.

## مصادر

تصنيف:وزير مغريبي
تصنيف:وفيات 2021
لعربي شيشا

**حمد بن لعربي شيشا**، معروف كتر ب سميت **لعربي شيشا**، تولد ف 25 يناير 1935 ف دارلبيضا ؤ مات ف 3 يناير 2021 ف قنيطرة، كان كوايري مغريبي.

## حياتو
### لكاريير معا لفراقي
بدا يلعب شيشا كورة ف لوقيتة د لحماية لفرانساوية على لمغريب معا لفراقي د مدينتو. بدا معا لفرقة د تيحاد رياضي لمغريبي (لياسام) ؤ كمل معا راسينݣ لبيضاوي.

ف لوسط د لخمسينات، مشا حتارف ف فرانسا ؤ لعب معا لفراقي د ؤلامپيك مارساي، راسينݣ ستراسبورݣ و سالا معا لفرقة د ريد سطار.

### مور لعتيزال
مورما حبس لعب، رجع ل لمغريب ؤ درّب فيه بزاف ديال لفراقي بحال حسنية أݣادير وجمعية سلا ونادي لمكناسي ونهضة سطات، ؤ مشا درب حتا ف السعودية وبلجيكا وسويسرا.

لعربي شيشا خدم صحافي رياضي ف جورنال ب لفرانساوية "لمغريب" فين كتب مقالات على لكورة.

## شوف حتا
* لعربي بن مبارك

## مصادر

تصنيف:كوايري مغريبي
تصنيف:وفيات 2021
تصنيف:زيادة 1935
تصنيف:ناس تزادو ف الدار البيضا
تصنيف:ناس توفاو ف قنيطرة
لوغات أمازيغية شرقية

**اللوغات لأمازيغية الشرقية** هي أسرة لغات كبيرة كاتنتامي لعائلة اللوغات لأمازيغية. هاد اللوغات كايهضرو بيها الناس فليبيا ومصر. هاد اللوغات هي تاويلانت، تاسكنيت، تاغديمسيت، تانفوسيت وتاسيويت. واحد اللوغة اللي تعرفات باللي نقارضات هي لغة تازرݣت. لدابا ماشي واضح إلا كانت هاد اللوغات كاتكوّن مجموعة عندها قرابة لغوية.

## التصنيف
مارتين كوصمان (1999:29, 33) كايقسمهوم لجوج ديال لمجموعات:
* لݣروپ اللول فيه تاغديمسيت وتاويلانت. هاد جوج داللوغات هوما لوحيدين اللي حافظو على الصوت لأمازيغي لقديم ديال *β. فبلايص خرين تحول هاد الصوت ل*h* أولا ختافا ݣاع.
* لݣروپ لاخر فيه تانفوست (من غير لمتغير ديال زوارة وجنوب تونس)، تاسكنيت وتاسيويت. هادو كايشاركو ابتكارات لغوية مع اللوغات الزناتية، ووحدين خرين (مثال التغيير من *ă ل ə والضياع ديال *β) مع اللوغات لأمازيغية الشمالية على لعموم.

روجر بلينش (ms، 2006) صاوب ليستة دار فيها ݣاع دوك اللوغات مختالفين. وبحال "إتنولوݣ"، كايصنف تانفوست على أنها زناتية شرقية.
* تاسيويت
* تاويلانت
* تاسكنيت†
* تاغديمسيت
* تازرݣت†
*† كايعني أن اللوغة نقارضات.*

مشروع لينݣڤاريوم ("Lingvarium Project") زاد جوج ديال اللوغات وحدين خرين: لغة جغبوب (اللي نقارضات فليبيا) ولغة تميسّا اللي مازال كايهضرو بيها الناس فواحد لواحة فشمال ولاية مرزق فليبيا. عتابر بلاجيك ف1999 بلّي اللوغة اللي كايهضرو بيها فتميسّا هي لهجة ديال تاسكنيت.

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
تاسكنيت

**تاسكنيت** (معروفة حتى ب*ساوكنة*، *سوكنة* و*لسان السكني*) هي لوغة أمازيغية شرقية كانت الناس كاتهضر بيها فمدينة سوكنة وفلڤيلاج ديال لفوقاها فشمال فزّان فليبيا. بحساب ڤاكلاڤ بلاجيك (1999)، كانت الناس اللي فواحة تميسّا كاتهضر بهاد اللوغة.

أكتر لأعمال لبحتية اللي تدار على هاد اللوغة كان دارهوم سارنيلّي ف1924 للوغة ديال سوكنة وپاراديزي ف1963 للوغة ديال لفوقاها. لأبحات بجوج بيّنات باللي هاد اللوغة كانو كايهضرو بيها غير شوية من الناس لكبار، الشي اللي خلّا الناس تفتارض باللي اللوغة راها نقارضات.

أيخينڤالد وميليتاريڤ ف1984 وروجر بلينش ف2006 عتابرو باللي لوغة سوكنة ولوغة فزّان هوما مستاقلّين على بعضياتهوم. بلينش كايݣول بلّي لسان تميسّا ولسان لفوقاها هي لهجات ديال تاسكنيت.

## مصادر


تصنيف:لوغات أمازيغية
تاغديمسيت

**تاغديمسيت** (معروفة حتى ب*لسان غدامس* أولا *غديمس* هي وحدة من اللوغات لأمازيغية الشرقية اللي الناس كاتهضر بيها فواحة غدامس فمنطقة نالوت اللي كاينة فليبيا.

## لأبحات
لأعمال ولأبحات اللي كاينين على لوغة غدامس تجمعات من عند جوج ديال اللوغاويين. لماطيرييل اللول جاي من أدولف ديكاسالانطي موطيلينسكي فلعوام ديال 1903 و1904. مصادر أوتق على هاد اللوغة جات من عند جاك لانفري اللي عاش فغدامس من 1944 حتال 1945 ونشر لأعمال ديالو ف1968 و1973. من ديك لوقت مابقاش تدارو أبحات على هاد اللوغة. مارتين كوصمان ف2013 نشر كتاب جديد ديال لقواعيد دتاغديمسيت معتامد على لأعمال ديال لانفري.

## شحال كايهضر بيها
لانفري ݣال باللي تقريبا ربعالاف ديال الناس كايهضرو بهاد اللوغة. الرقم لحقيقي لشحال كانو كاينطقو هاد اللوغة مامعروفش. "إتنولوݣ" كايقدّر عدد الناطقين بلسان غدامس ب10 آلاف ف2006، زيادة على 2000 خرين ساكنين برّا لمنطاقة لأصلية ديال هاد اللوغة. الرقم ديال 10 آلاف كايعكس شحال ساكنين فلمدينة كاملة، واللي ماشي كولهوم كايهضرو بيها. زيادة على هادشي، لعدد ديال 2000 مهاجر جاي من مصدر قديم بزاف. "إتنولوݣ" كايكلاصي اللوغة على أنها 6b (مهددة).

## اللوغة
تاغديمسيت وحدة من اللوغات لأمازيغية اللي حافضات على بزاف ديال لخصائيص ديال الهضرة والشكل، ولقاموس ديال هاد اللوغة فيه تأتر قليل بزاف نسبيا بلعربية. ماكاينش إجماع على كيفاش غاتصنّف هاد اللوغة. شي كايݣول باللي راها من اللوغات لأمازيغية الشرقية -أيخينڤالد وميليتاريڤ (1984)-، وكوصمان (1999) كايجمعها مع تاويلانت. "إتنولوݣ" كايصنف هاد اللوغة مع اللوغات الزناتية الشرقية.

## لهضرة
### الصوايت
تقريبا غالبية اللوغات لأمازيغية فيها غير تلاتة ديال الصوايت. تاغديمسيت فيها سبعة ديال الصوايت، بحال تماشق.

### لحروف
بحال اللوغات لأمازيغية لخرة ولعربية، تاغديمسيت فيها التحلقين ديال لحروف وشي حروف اللي هوما سناينية باينة (ديريكت). كاين حتى التشديد ديال لحروف. لحروف اللي كاينة بين جوج دلقواس كاتستعمل نادرا بزّاف.

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
تازرݣت

**تازرݣت** أولا *لسان الزرق* أولا *لسان لكوفرة* هي لغة من اللوغات لأمازيغية الشرقية اللي كان تاريخيا كايتهضر بيها فلواحة ديال لكوفرة فالصحرا ديال ليبيا.

لمينطاقة ديال لوغة تازرݣت كاينة فلجانوب الشرقي ديال توزيع اللوغات لأمازيغية الشرقية وبعيدة تقريبا بنفس لمسافة على اللوغات اللي كاينة فلواحات لقراب ليها: تاويلانت، تاسيويت وتاسكنيت.

ڤاكلاڤ بلاجيك وروجير بلينش تعرّقو على هاد اللوغة وصنفوها على أنها لوغة منقارضة. بينكاطو ف2017 ݣال باللي هاد اللوغة هي لوغة شبح واللي ربّما عمّرها كانت.

## مصادر

تصنيف:لوغات أمازيغية
تانفوسيت

**تانفوسيت** (أولا *تانفوست* أولا *أجبالي*، *مازيغ*/*مازوغ*) هي لوغة أمازيغية كايهضرو بيها فجبال نفوسة (بلأمازيغية: ⵉⴷⵔⴰⵔⵏ ⵏ ⵉⵏⴼⵓⵙⵏ *جبال ديال نفوسة*)، اللي هي مساحة كبيرة فشمال غرب ليبيا. الناس اللي كاتهضر بيها بزاف هوما لمجموعة لإباضية فجادو ونالوت ويفرن، ولعدد ديالهوم على حساب تقدير 2006 هو 140 آلف.

اللهجة ديال يفرن فالشرق كاتختالف على اللهجة ديال جادو ونالوت فلغرب. واحد لعدد ديال لعبارات بلوغة تانفوست لقديمة كاتبان فكتوبة ديال لإباضيين اللي كايرجع التاريخ ديالها للقرن 12 ميلادية.

بيݣينيوت ف1931 وصف اللهجة ديال جادو كيفاش دايرة. موتيلينسكي ف1898 وصف اللهجة ديال جادو ونالوت كيمّا كاينطقها واحد الطالب من يفرن.

كاتشارك تانفوست أولا النفوسية بزاف ديال لبتيكارات اللوغاوية مع اللوغات الزناتية. من لحوايج اللي كايخلّيوها مختالفة على باقي اللوغات لأمازيغية هي أنها عندها صوايت كايلصقو فاللول دلكلمة قبل من لمقاطع لمدورة. متلا كلمة أوفَس بتانفوست (*ليد*) اللي هي أَفوسْ (أولّا فوس فالزناتية). كايبان باللي هاد اللوغة قريبة بزاف لتاسكنيت وتاسيويت اللي كاينين فالشرق ديال هاد اللوغة.

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
تصنيف:لوغات أمازيغية شرقية
صندوق النقد الدولي

[تصغير|يسار|250px|<P ALIGN=center>لمقر الرئيسي د صندوق النقد الدولي ف [واشنطن|واشينطون.]]
تصغير|يسار|250px|<P ALIGN=center>كريسطالينا ݣيورݣييڤا، لمديرة د صندوق النقد الدولي من 2019.</p>

**صندوق النقد الدولي**، (بلينݣليزية: IMF - International Monetary Fund) هي منضمة دولية تابعة للأمم لمتحدة جا لمقر ديالها ف واشينطون ف لميريكان، تاتعرّف راسها باللي تاتخدّم على لمعاونة لمالية ما بين ݣاع لبلدان د لعالم، و لمعاونة على استقرار لقتصاد د لعالم، و تنقص من لفقر. تأسس صندوق النقد الدولي ف يوليوز 1944 من مورا لإتفاقية ديال برييطون وودز، باش يعاون التجارة د لعالم تتقدم مورا لحرب لعالمية التانية.

صندوق النقد الدولي داخلة فيه 190 بلاد ف لعالم، و هي كاملة كاتساهم ف لخدمة و لمالية ديالو. بزاف ديال الناس تينتاقدو هاد الصندوق و تيقولو باللي تيتدخّل ف التسيير ديال الدول ب كرييديات ديالو، و باللي تيخدم لمصالح ديال الرأسمالية على حساب الشعوب.

## شوف حتا
* لأمم لمتحدة
* منضمة التجارة لعالمية

## مصادر


تصنيف:منضمات دولية
تصنيف:مقالات فيها مصدر و 3000 بايت
تاويلانت

**تاويلانت** (معروفة حتى ب*أوجيلة، أودجيلة، أوݣيلة، تاوجيليت*) (بلأمازيغية: ⵊⵍⴰⵏ ⵏ ⴰⵡⵉⵍⴻⵏ *جلان ن أويلَن* -لسان ناس أوجيلة-) هي لوغة مهددة (بتصنيف "إتنولوݣ" هي لوغة كاتحتاضر) من عائلة اللوغات لأمازيغية الشرقية اللي كاتهضر بيها الناس فواحة أوجيلة فإقليم برقة فليبيا. بسباب لوضعية اللي ليبيا فيها دابا، مابقاش يمكن للواحد يوصل لمعلومات على هاد اللوغة. واخّا هاكاك، ليستيعمال ديال تاويلانت ففيسبوك من طرف الناطقين وشبه الناطقين اللي مازال شباب زادت عطات معلومات إضافية عليها.

## معلومات عامة
تاويلانت داخلة فلمجموعة ديال اللوغات لأمازيغية الشرقية اللي هي طرف من اللوغات لأمازيغية. كاتشبه هاد اللوغة واحد الشوية لتاغديمسيت واخّا كاينة فخطر كتر منها، بتقديرات ديال 2000 حتال 3000 واحد هلّي اللي بقا كايهضر بيها. ليونيسكو كاتعتابر باللي تاويلانت هي لوغة مهددة بشكل كبير حيتاش الناطقين اللي كانو شباب ولّاو كبار وفاتو نص لعمر.

تعرضات اللوغات لأمازيغية فليبيا بشكل كبير للقمع فلعهد ديال معمر لقدافي، اللي ممكن إيكون سباب رئيسي فلينقيراض ديال تاسكنيت وتعرض وحدين خرين للخطر، بحال تاويلانت نيت وتاغديمسيت. ليستيعمال ديال اللوغات لأمازيغية كان ممنوع، ولقدافي كان كاينكر باللي كاينين لأمازيغ فبلادو. فواحد لخطاب كان ݣال: "سمّيو راسكوم اللي بغيتو فديوركوم -أمازيغ، ولاد الشيطان، اللي كان، ولاكين فاش كاتخرجو من الدار راكوم ليبيين."
كان لقدافي كايستهدف اللغويين اللي كانو مختصين، واخّا يكونو برّانيين، زيادة على النشطاء لأمازيغ. على هادشي ماكاينينش معطيات جديدة على اللوغات لأمازيغية فليبيا، واخّا حتى بلعربية، أولّا فلأنترنيت (على لعكس ديال اللوغات لأمازيغية فلمغريب أولا دزاير). واخّا هكاك، لليوم، الناس كاتستعملها فلفيسبوك.

## النضام دلكتبة
تاريخيا، كانت بعض اللوغات لأمازيغية كاتكتب بحرف تيفيناغ مابين لقرن التاني قبل لميلاد ولقرن التالت ميلادية. تاويلانت وبزاف ديال اللوغات لأمازيغية لخرين بقاو غير بالشفوي فبزاف ديال التواجد الحالي ديالهم. ليوما أغلبية اللوغات لأمازيغية كاتكتب بلخط لعربي أولا بالسكريپت اللاتيني، واخّا كانو محاولات ديال لإحياء دلخط ديال تيفيناغ الجديدة فبزاف ديال لمجالات. لقدافي منع ليستيعمال ديال لخط فديك 42 عام اللي حكم فيها، وداكشي لاش هاد لخط ماكايعنيش بزاف للناس ديال أوجيلة.

## لهضرة
* فتاويلانت بقا داك لحرف ديال β (سمع كيفاش كايتنطق) بحال اللي كاين فاللوغة لأمازيغية لبديانية. ضاع هاد لحرف فباقي اللوغات لأمازيغية.
* لحرف ديال لكاف بقا عند تاويلانت فلبلايص اللي تحول فيهوم فلوغات أمازيغية خرة لحرف لياء. متال: تاويلانت: ⵜⴰ**ⴽ**ⵎⵎⵓⵙⵜ (*تا*'ك**موست'') مقابل [[تاشلحيت]]: ⵜⴰ**ⵢ**ⵎⵎⵓⵙⵜ (''تا**ي*'موست*). لكلمة معناها رزمة أولّا حفنة.
* حرف السين (/s/) تحوّل لحرف الشين (/ʃ/)، وحرف الزاي (/z/) تحول لحرف لجيم (/ʒ/).

## التركيب
تاويلانت طراو فيها بزّاف ديال التغييرات فلمستوى ديال التراكيب:
* هاد اللوغة مافيهاش لحالات لإعرابية بحال اللوغات لأمازيغية لاخرة.
* مافيهاش شي كلمات اللي كايتزداو مع وحدين خرين بطريقة مابايناش.
* ليستيعمال ديال –a مع لمضاريع كايعبّر على لحالة ديال النتيجة. هاد لخاصية كاتشتاركها هاد اللوغة غير مع تاسيويت.

## مصادر


تصنيف:لوغات أمازيغية
تصنيف:ليبيا
تصنيف:مقالات فيها مصدر و 3000 بايت
تصنيف:لوغات أمازيغية شرقية
مملكة (بيولوجيا)

تصغير|لمستويات ديال تّقسيم طّاكسونومي د لحياة
لمصطلح ديال **مملكة** ف لبيولوجيا هوّا تقسيم قديم لّي باقي مستعمل، مبني علا تّشابه لبراني ؤ خاصيات قلداوية د لكائنات لحية، مي ماعندوش ب ضّرورة دلالة تطورية.

## مصادر


تصنيف:طاكسونوميا
تصنيف:لبيولوجيا
لبنك الدولي

تصغير|يسار|250px|<P ALIGN=center>اللوݣو ديال لبنك الدولي.</p>
[تصغير|يسار|250px|<P ALIGN=center>لمقر الرئيسي د لبنك الدولي ف [واشنطن|واشينطون.]]

**لبنك الدولي**، (بلينݣليزية: The World Bank) هو منضمة عالمية تابعة لأمم لمتحدة. تأسس لبنك ف يوليوز 1944 من مورا لإتفاقية د "برييتون وودز"، و كان لهدف هو التطوير و التنمية ديال لعالم من مورا لحرب لعالمية التانية. لخدمة ديال لبنك الدولي دابا هي يعطي كريديات و تمويلات للحكومات ديال الدول النامية باش تدير بيها مشاريع. لبنك تيقول على راسو باللي أهم هدف ديالو دابا هو ينقص من لفقر ف لعالم.

لبنك الدولي فيه 189 دولة عضو، و عندو 5 ديال لمنضمات عالمية تابعة ليه. الجوج لكبار فيهم هوما "البنك الدولي د لإنشاء و التعمير"، و "مؤسسة التنمية الدولية". الرئيس د لبنك الدولي من 2019 هو ديڤيد مالباس.

## شوف حتا
* صندوق النقد الدولي
* منضمة التجارة لعالمية

## مصادر


تصنيف:منضمات دولية
ساعة زرقة

[تصغير|الساعة الزرقة ف [سنغافورة]]
[تصغير|الساعة الزرقة ف مدينة إنزبروك، [لوطريش]]
[تصغير|الساعة الزرقة ف مدينة يستاد، [النورڤيج ف2018.]]
[تصغير|لاكوط د أورسا، سينترا ف [لبرطقيز|لبرتغال: منضر واسع ديال لبحر ف وقيتة الساعة الزرقة.]]
[تصغير|الساعة الزرقة ف لمأتر لوطني ف لعاصيمة ديال [پاكيستان ]]
**الساعة الزّرقة** (جاية ب ترجامة من لفرانساوية *l'heure bleue*) هي فترة ديال الشفق (الصباح أولّا ف لعشية، قريب من وقيتة الشفق لبحري) فاش الشمش كاتكون ضاهريا غارقة تحت لأفق، و داك الشوية ديال الضو اللي جاي منها كاياخد لون ديال الزرق لمغلوق اللي مختالف على اللون اللي كايتشاف فنهار صافي، هادشي تحت التأتير ديال تشتات رايلي.

الساعة الزرقة كاتطرا فاش الشمش كاتكون بعيدة تحت لأفق. بسباب هادشي لموجات ديال الضو اللي جاية من الشمس كاتكون قصيرة (يعني اللي فيها اللون الزرق) و كاتسيطر على السما بسباب واحد التأثير اللي عندو علاقة ب لأوزون. هاد لمصطلح ماعندوش تعريف علمي بحال لفجر أولا لغساق أولّا لمراحيل ديال الشفق بتلاتة حيتاش هو مصطلح عام وشعبي. الساعة الزرقة هي تعبير اللي كايعني الضو الطبيعي اللي كاطرا فلفترة ديال الشفق لبحري (فلفجر أولا فلغساق).

## كيفاش وإيمتا كايطرا
التفسير لغالط اللي مازال كايتعطى باش تشرح هاد الضاهيرة هو بلي لغلاف الجوي قبل الطلوع دالشمس ؤ مورا ماكاتغرب غير كايستقبل و كايشتت الشعا الزرق لقصير و كايبعتر الشعا لحمر الطويل، الشي اللي كايفسر لاش السما ف هاد الساعة كايكون فيها لون مغلوق بزاف. فلحقيقة، الساعة الزرقة كاتطرا فاش الشمش كاتكون بعيدة تحت لأفق. بسباب هادشي لموجات ديال الضو اللي جاية من الشمس كاتكون قصيرة (يعني اللي فيها اللون الزرق) وكاتسيطر على السما بسباب واحد التأثير اللي عندو علاقة ب لأوزون. كاينين بزاف ديال لمواقيع اللي كاتعطي معلومات على لأوزون مازال كاتنشر لمعلومة لمغلوطة باللي لأوزون ماكايساهمش ف اللون ديال السما، واخّا هاد التأتير ماكايبانش ف النهار، مابين الشفق د الصباح و ديال لعشية.

فاش كاتكون السما صافية، الساعة الزرقة تقدر تكون فرجة و لوحة فنّية ديال اللوان. الضو ديال الشمش اللي مضرّݣ يقدر يخلي السما تلّوّن ب لحمر و الليموني و الصفر و الزرق. هاد التأتير جاي من لينتشارية النسبية ديال لموجات لقصيرة (الزرقة) اللي كاتشاف، و حتى لموجات الطويلة (اللي عندها لوان غادة للحمر). ف وقيتة الساعة الزرقة كايدوز الضو لحمر ف لفضاء عكس لموجات الزرقة اللي كاتشتت ف لغلاف الجوي، اللي كاتوصل الضس ديال لأرض. لمدة ديال الساعة الزقة غالبا كايكون مابين 20 حتال 30 دقيقة قبل الشروق و من مورا لغروب. متلا إلا غربات الشمش ف6:30 دلعشية، غادي تشاف الساعة الزرقة مابين 6:40 و 7:00 ديال لعشية. يلا طلعات الشمش مع 7:30 د الصباح، غادي تطرا الساعة الزرقة مابين 7:00 و 7:20 ديال الصباح.

## الساعة الزرقة فلفنون
بزاف ديال لفنّانين كاتعجبهوم لوقيتة ديال الساعة الزرقة حيتاش الضو كايكون باهت. الضو الزرق اللي كاتعكسو السما من الشمش اللي كاينة ضاهريا تحت لأفق مابين 4 و 8 ديال الدرجات كايكون طاغي، واخّا الساعة الزرقة ماعندهاش تعريف واضح. لمصوّرين كايحماقو على الساعة الزقة حيتاش كاتعطي للتصاور ديالهوم واحد النغمة طرانكيل. من لمستحسن فاش لواحد يكون كايصور ف الساعة الزرقة يشد شي حوايج اللي عندها ضو صطيناعي جاي منها، بحال لعمارات ولمآتير و لفوق ديال لمدون، أولّا لقناطر لكبار.

## شوف حتى
* ساعة دهبية
* ضو النهار
* فجر كداب

## مصادر

تصنيف:أجزاء ليوم
تصنيف:زمان
تصنيف:مقالات فيها مصدر و 3000 بايت
تصنيف:التصوير لفوطوڭرافي
تصنيف:ليل
عبد الرحيم لحجوجي

**عبد الرحيم لحجوجي** (تزاد 17 ماي 1941، مكناس - مات 1 يناير 2021) هو سياسي و بيزنيسمان مغريبي، وهو اللي أسس لحيزب ديال "لقوات لمواطنة". خدم رئيس ديال لتيحاد لعام دمقاولات لمغريب مابين 1994 و2000.

## الطفولة

قرا فالمدرسة الابتدائية النهضة اللي بناها بّاه علي الهجوجي فـ1946، واللي تكرّم عليها من طرف الملك محمد الخامس. عاش طفولته وسط الأجواء الوطنية فزمن الحماية الفرنسية. بّاه كان مشارك فالنضال من أجل الاستقلال وعودة الملك من المنفى بشكل مادي. وفعلا، كان كيستقبل عندهم فالدّار رجال المقاومة بحال محمد الزرقطوني، الشيخ الإسلام، العربي العسافي، وبوشتى الجامعي. مشى لـفرنسا باش يكمل قرايته فمدرسة خصوصية للهندسة، ولكن بّاه كان محتاج ليه، وطلب منه يرجع للمغرب باش يتعلم ويكتسب خبرة فمجال البناء والتسيير. فـ1961، رجع لـالمغرب باش يهتم بشؤون العائلة.

## مقاول محمد الخامس

فهاد الفترة، كانت هاديك العائلة هي المختارة باش تهتم بالأشغال الملكية. الأب ديال العائلة كان معروف بلقب "مقاول سيدنا". الشركة العائلية كانت مسؤولة على ترميم القصور والمساكن الملكية. تحت أمر الناظر ديال الحْبوس ديال الدار البيضاء، الصلاوي أحمد بالعْقدي، الشركة كان مطلوب منها تبني حي الأحباس في درب السلطان، والمحكمة الكبرى، وكذلك جميع المنازل اللي تبنات ما بين 1920 و1960. بنات بزاف ديال المساجد والمحاكم، وأكبرها وأكثرها شهرة هو المحكمة اللي كاينة في ساحة الشهداء في الرباط واللي اليوم هي مقر المجلس الاستشاري لحقوق الإنسان (CCDH). داروا الإشراف حتى على ترميم ضريح مولاي إدريس زرهون فآخر القرن التاسع عشر.

## لفيدرالية الوطنية للبناء

فـ 1970، كانت العلاقات مقادة بالجهد بين الإدارة والفاعلين الاقتصاديين. فهاد الفترة كانو كاينين جوج أنواع ديال المقاولين، اللي كيقلبو على الامتيازات الريعية وشي وحدين آخرين، اللي كاينين بكثرة، وطنيين عندهم مبادئ صارمة وكيحتارمو قواعد المنافسة الشريفة والشفافية فالتسيير. باش ينظمو القطاع مزيان، تأسسات الجمعية الوطنية للبناء فـ 1978. فـ 1981، توسعات الجمعية وتأسسات الفيدرالية الوطنية للبناء والأشغال العمومية (FNBTP). فهاد العام، حلات الفيدرالية مكاتب جهوية. أول معركة ديالها كانت هي محاربة المنافسة غير الشريفة اللي جاية من الخارج. فـ 1981، فواحد الاجتماع اللي دار فـ تونس العاصمة ديال جامعة الدول العربية، تجمعو المقاولين العرب. وفي 1983، تأسسات الاتحاد ديال المقاولين العرب (UAE)، وكان هو الرئيس ديالها.

## الباطرونات

فـ 1994، انتخب لهجوجي على رأس الكونفدرالية العامة لمقاولات المغرب (CGEM)، واستمر فهاد المنصب حتى 2000. هاد الفترة تميّزت بحملة التطهير ديال 1996، اللي كان قائدها دريس البصري، وتسببات فتجاوزات ضد بعض المقاولين والتجار، اللي تعتاقلوا وتسجنوا بلا محاكمة.

خلال فترة ولايتو، لهجوجي دار أول إصلاح ديال الكونفدرالية.

## القوات المواطنة

السياسي لهجوجي أسّس فـ 2001 حزب القوات المواطنة. فـ انتخابات البرلمان لسنة 2007 فـ المغرب، تحالف مع حزب العدالة والتنمية فـ أنفا، ولكن ما نجحش فـ الحصول على منصب نائب برلماني.

## لموت ديالو
مات نهار 1 يناير 2021 وعمرو 79 عام.

### روابط خارجية
* مقابلة مع عبد الرحيم الحجوجي.
* الموقع الرسمي للفيدرالية الوطنية للبناء والأشغال العمومية.
* حنا ماشي حزب الباطرونا .
* سوترافو على كيريكس .

## مصادر

تصنيف:سياسي مغريبي
تصنيف:بيوغرافيا د رجال
تصنيف:زيادة 1941
تصنيف:وفيات 2021
تصنيف:ناس تزادو ف مكناس
تصنيف:ناس توفاو ف الدار البيضا
ݣوانشية

**لݣوانشية** هي لوغة منقارضة كانو كايهضرو بيها لݣوانشا فجزر لكناري حتالين لقرن 16 أولا 17. هاد اللوغة ماتت من مورا لغزو الصبليوني لجزر لكناري، بحيت أن لإتنية دلݣوانش دخلات ونصاهرات مع التقافة الصبليونية. اللوغة لݣوانشية تعرفات ليوما بلجمل ولكلمات اللي قيّدوها الجغرافيين والرحالة اللولين، وحتى فبزاف ديال السميات دلبلايص ولكلمات اللي بقاو فالصبليونية ديال الناس دلكناري.

## التصنيف
التصنيف ديال هاد اللوغة ماشي واضح. بزّاف ديال اللغويين كايقتارحو باللي لݣوانشية وحدة من اللوغات لأمازيغية، أولّا على لأقل عندها علاقة بيها. لكلمات اللي فاش كاتقرا كاتّعرف باللي هي أمازيغية هي لكلمات اللي عندها علاقة بلفلاحة أولا لكسيبة، واخّا ماباينينش لقواعيد دلأمازيغية، وكاين عدد كبير ديال لكلمات اللي عندها تشابه قليل أولا منعادم مع لكلمات اللي كاينين فاللوغات لأمازيغية. ممكن بشكل كبير تكون لݣوانشية عندها بزاف ديال لكلمات من أصل أولا تشابه أمازيغي ولاكين ماعندها حتى علاقة باللوغات لأمازيغية.

## التاريخ
كانت لكلمة "ݣوانش" كاتعني "راجل من جزيرة تينيريفي"، ومن موراها هلّي ولّات لكلمة كاتمعني على الناس اللولين اللي سكنو فلأرخبيل دلكناري. كانت بزاف ديال اللهجات من هاد اللوغة كايتهضر بيها فلجزر ديال لأرخبيل كاملين. لأبحات لأركيولوجية فلجزيرة لقات حجر منقوش عليه بلخط ديال تيفيناغ ولخط لبونيقي، وحتى روايات تاريخية قديمة كانت كاتݣول باللي لݣوانش براسهوم ماكانش عندهوم نضام ديال لكتابة.

أول رواية موتوق فيها على اللوفة ديال لݣوانش هي اللي كايقدّمها لمستكشف الطالياني نيكولوزو داريكو ف1341، واللي فيها لأرقام من واحد لسطاش، واللي سمعها من ناس فجزيرة فويرتيڤينتورا. الريواية ديال داريكو عطات حساب بأساس 10 مع تشابه كبير بلأرقام اللي فباقي اللوغات لأمازيغية.

السيلبو كانت لوغة ديال الصفير اللي كانو لݣوانش كايهضرو بيها وكايتواصلو بيها مابين لوديال ديال لجزر دلاݣوميرا، إلييرو، تينيريفي وݣران كناريا. تعوضات هاد اللوغة بڤيرسيون من مورا مانقارضات النوسخة لݣوانشية.

## لأرقام
جات لأرقام لݣوانشية من بزاف دلمصادير، اللي ماشي ديما كاتكون متّافقة بيناتها (باريوس، 1997). بعض لختيلافات جاية من أخطاء فالنقل، تفريق مابين لجنس (مدكر أولا مؤنات)، ولخلط مع كلمات جاية من لعربية فلمصادير الجديدة.

لمحاولات اللخرة ديال تشكيل لأرقام من 11 ل19 كانت بالربط ديال الرقم وعشرة بلمقطع *-إرْ* (*بينإيرماراݣو* - *لينإيرماراݣو*...). التشكيل ديال لأرقام من 20 حتال 90 كان متشابه ولاكين مختاصر: *ليناݣو* - *أمياݣو*. 100 بلݣوانشية هي ماراݣين، يعني 10 ولإضافة ديال لجمع فاللوغات لأمازيغية *-إين*. الصبليونية ماكاتميزش مابين [b] و[v]، يعني *بيين* مرتابطة ب*ڤيين*. لمؤنات بلأمازيغية كايسالي بحرف التا، كيما فتاشلحيت: 1 (مدكر **يان**، مؤنات **يات**) 2 (مدكر **سين**، مؤنات **سنات**). هادشي ممكين إيفسر لختيلافات مابين *بيين* و*ڤايت* اللي كايعنيو واحد.

كايراسكو هي أغنية قديمة دلحساب، *بيسْميا مات أكوسوموسيت تاموبينير ماراݣو*. *سيس* (6) يمكن إيكون ضاع فلوسط ديال *سوموسيت* (سوموسّيسّيت).

## لكلمات
لجدوال فيه كلمات قيّدهوم ألونزو دي إسپينوزا فلقرن 16، صاوبها وترجمها كليمينتس روبيرت مارخام ف1907.

فلتحت كاينين كلمات زايدين جات من لهجات ݣوانشية مختالفة، وولفيل (1965).

:

## مصادر


تصنيف:لوغات أمازيغية
تصنيف:مقالات فيها مصدر و 3000 بايت
تصنيف:ݣوانشا
شانݣهاي

**شانݣهاي** (ب الشينوية : **上海**)، هي أكبر مدينة ف الشينوا و لعاصمة لإقتصادية ديالها. شانݣهاي جات ف الشرق ديال لبلاد، تاطّل على لبحر ديال الشينوا، و تيدوز منها لواد ديال يانݣ تسي.

تيسكنو ف شانݣهاي تقريبا 24.3 مليون د الناس، و محسوبة هي تالت أكبر مدينة ف لعالم من ناحية عدد السكان. شانݣهاي مركز عالمي ديال لإقتصاد و لبحت لعلمي و التكنولوجيا و لمركوب. لميناء ديال شانݣهاي هو أكبر ميناء ف لعالم.
## لأصل د السمية
السمية ديال شانݣهاي تاتعني بالشينوية "فوق لبحر"، حيث لمدينة جات تاطّل على لبحر د الشينوا الشرقي.

## مصادر


تصنيف:مدون د الشينوا
تصنيف:تأسيسات د لقرن 10 ف الشينوا
لجزائر لعاصمة

**لجزائر لعاصمة** ؤلا **تزاير** (بالدارجة د لجزائر: دْزَايرْ)، و اللي كاتسمّا حتا "لبهجة"، و لاّ "لبيضة" و لاّ "لمحروسة"، هي لعاصمة ديال لجزائر و أكبر مدينة فيها. جات فالشمال ديال لجزائر و تاطّل على لبحر لبيض لمتوسط. تيسكنو ف لجزائر لعاصمة تقريبا 3.5 مليون د الناس.

لجزائر لعاصمة هي لمدينة لوحيدة ف لمغرب لكبير اللي فيها لميطرو (بدا فيها ف 2011)، و تاني مدينة ف إفريقيا مورا لقاهرة.

لقصبة ديال لجزائر لعاصمة (لمدينة لقديمة ديالها) مسجّلة ف اللّيستا د معاليم التراث العالمي د ليونيسكو من 1992.

## مصادر


تصنيف:مدون د جزاير
تصنيف:عواصم ديال بلدان
تصنيف:تأسيسات د 944
حوثيين

**حركة أنصار الله**، (كانت كاتسما **حركة شباب لمومن'')، هيا حركة سياسية دينية مسلحة كاتواجد ف مدينة [[صعدة]] ف شمال [[ليامان]]، تعرفات ف لإعلام و السياسة ب سميت **لحوتيين''' علا سميت لمؤسس ديالها بدر الدين لحوثي.

لحركة مصنفة كا مونضامة إرهابية من طاراف السعودية و لإمارات وماليزيا.

## مصادر


تصنيف:سياسة
تونس لعاصمة

**تونس لعاصمة**، اللي كاتسمّا تا "تونس"، هي لعاصمة ديال تونس و أكبر مدينة فيها. جات لمدينة ف الشمال الشرقي د لبلاد و تاطّل على لبحر لبيض لمتوسط. تيسكنو فيها تقريبا مليون ديال الناس، ويلا تحسبو تا السكان ديال النواحي، تيوصلو ل 2.7 د لمليون د الناس (هي رابع أكبر مدينة ف لمغرب لكبير).

لمدينة لقديمة ديال تونس لعاصمة مسجّلة ف اللّيستا د معاليم التراث العالمي د ليونيسكو من 1979.

## مصادر


تصنيف:مدون د تونس
تصنيف:عواصم ديال بلدان
طرابلس

**طرابلس**، اللي كاتسمّا تا "طرابلس لغرب"، هي لعاصمة ديال ليبيا و أكبر مدينة فيها. جات لمدينة ف الشمال لغربي د لبلاد و تاطّل على لبحر لبيض لمتوسط. تيسكنو فيها تقريبا مليون ديال الناس. تأسسات لمدينة ف لقرن السابع قبل لميلاد من لفينيقيين. لكلمة د طرابلس جات من ليونانية لقديمة، و تاتعني "تلاتة د لمدينات" (طري پولي).

طرابلس هي لعاصمة لإقتصادية و لإدارية د لييبا و كتلقب ب "**عروس لبحر لأبيض**"، و فيها مطار دولي (مطار معيتيݣة)، و مطار داخلي، و مرسى و الجوج أكبر جامعات ف لبلاد (جامعة طرابلس و جامعة ناصر).

## مصادر


تصنيف:مدون د ليبيا
تصنيف:عواصم ديال بلدان
تصنيف:مقالات فيها مصدر و علاين 3000 بايت
ساعة دهبية

[تصغير|مقارنة ديال واحد لمدرّاج دالسيباق فال[نهار ووقيتة الساعة الدهبية.]]
[تصغير|بانكوك لعاصيمة ديال ال[طايلاند وقيتة الساعة الدهبية.]]

**الساعة الدهبية** هي لوقيتة ديال النهار اللي قريبة من الشروق أولا لغروب ديال الشمش. وهي لوقيتة فاش كايكون ضو النهار فيه لحمورية وخفيف على فاش كاتكون الشمش عالية فالسما.

لمصوّرين ديال السينيما كايسمّيو لوقت اللي كايجي بالضبط قبل الشروق ومن مورا لغروب "الساعة السحرية". فهاد لوقت السطوع ديال السما كايكون مساوي مع السطوع ديال الضو دالزناقي، الضو دلإشارات ديال الطريق، الضو لقدّامي ديال الطوموبيلات والشراجم اللي مضوّيين. فهاد لوقت كايكون الضل خفيف حيتاش الشعة ديال الشمش مامجهداش (الشمش مازال ماطلعات أولا عاد غربات). لمدة ديال الساعة السحرية ماكاتفوتش 20 أولا 30 دقيقة.

لوقت اللي كايجي قبل الساعة الدهبية بشوية فالصباح أولا موراها بلعشية كايتسمى الساعة الزّرقة، فاش كاتكون الشمش ضاهريا غارقة شي شوية تحت لأفق وداك الشوية ديال الضو اللي ماجايش ديريكت منها كايعطي واحد اللون زرق مغموق.

## التفاصيل
الشعة ديال الشمش كايختارق لغلاف لجوي بمسافة كبيرة فاش الشمش كاتكون تحت لأفق. هاد الشي كاينقّص الشدة ديال الضو، وبهادشي كاتجي لإضاءة من الشعة اللي ماكاتشيّرش ديريكت على لجو. هادشي تقنيا كايتسمى التشتوت ديال الضو. بزذاف ديال الضو الزرق كايتبعتر، يعني إلا كانت الشمش كاينة، الضو ديالها كايبان حمر كتر. زيادة على هادشي كلما كانت الشمش تحت لأفق كتر كلمّا ولاّ الطول ديال الشعاع زايد.

لمصطلح ديال "الساعة" غير مجاز وصافي، هاد الضاهرة ماعندهاش مدة معينة وكاتختالف على حساب لفصل وخط لعرض ديال لواحد منين كايشوف. الطريقة باش كايبان الضو كاتختالف على حساب لعلو ديال الشمش فالسما، ولوقت اللي كاتاخدو الشمش باش تحرّك ضاهريا من رتيفاع لواحد آخر كايعتامد على خط لعرض ولوقت فلعام. الشمش لعالية فوسط النهار كاتخلّي الضو يكون مجهد والضل يكون كحل بالجهد. هادشي كايدير تأتيرات كبيرة فالتصوير على حساب لكاميرات وشحال ديال لوقت تخاد باش التصويرة تّلتاقط.

هاد التباين ديال الضو كايكون قليل فالساعة الدهبية، داكشي علاش الضل ماكايكونش كحل بزاف. فالتصوير هاد لخاصية ديال لألوان الداقية اللي كاتجي فهاد لوقت ديال النهار كاتكون مزيانة حيتاش كاتزيد تبيّن لألوان ديال لمنضر. هاد الساعة الدهبية كاتعتابر أوعر واقت ديال التصوير حيتاش الضو منتاشر مزيان واللوان ديالو دافيين.

## شوف حتى
* ساعة زرقة
* ضو النهار
* ضو لݣمرة

## مصادر

تصنيف:أجزاء ليوم
تصنيف:زمان
تصنيف:سينيما
تصنيف:مقالات فيها مصدر و 3000 بايت
تصنيف:التصوير لفوطوڭرافي
تصنيف:فجر
تصنيف:عشية
تصنيف:تقنيات د السينيما
تصنيف:إنتاج لأفلام
تصنيف:لمصاوبة د لأفلام
ضو لݣمرة

[تصغير|250px|ضو لݣمرة مضوي مرسى صغيرة ديال لباطوات فلڤيلاج د هولما ف[السويد.]]
**ضو لݣمرة** هو الضو ديال الشمش (وشوية ديال الضو دلأرض) اللي كايوصل للضس ديال لقمر وكايتعاود يتعكس لجيهة لأرض.

## الضو
الشدة ديال ضو لݣمرة كاتكون على حساب لأطوار دلقمر، والاكين حتّى الضو دلبدر كايعطي غير إضاءة ديال 0.05 حتال 0.1 لوكس. يمكن لهاد لإضاءة توصل حتال 0.32 لوكس فاش كايكون لقمر لكامل (لبدر) قريب من لأرض وطالع بزاف فالسما وكايتشاف من فوق مدار لجدي أولا مدار لكونصير.

اللون ديال لقمر لكامل كايتشاف زرق شي شوية بنسبة لبنادم بسباب واحد التأتير عندو علاقة بالتأقلم مع الشوفة فالضلام. الضو ديال لقمر ماشي زرق فلحقيقة، وحتى فاش كايتوصف باللون لفضي، ماعندش لقمر شي خاصية عندها علاقة بداك اللون.

الضس ديال لقمر كايعكس غير 16 فلمية ديال الشعة اللي كاتجيه من الشمش. الضو دلݣمرة كاياخد 1.26 ثانية باش يوصل للسطح ديال لأرض. ضو لݣمرة كايزيد لإضاءة ديال السما بالليل حيتاش كايتشتت فلغلاف لجوي، وهادشي كايخلي النجوم اللي مامجهداش ماكاتبانش فالسما. علماء لفلك كايتجنبو إيديرو الرصد فليام اللي ضو لݣمرة فيهوم مجهد لهاد السبب.

## الجهد
لمستويات ديال الضو فالليل هوما هاكدا. لوحدة ديال لقياس تاع الجهد ديال الضو أولا الشعة هي اللوكس.

## التقافة الشعبية
فالتقافة الشعبية ضو لݣمرة غالبا عندو علاقة بتأتيرات خايبة. السحارة ولمشعودين كايديرو الطقوس ديالهوم تحت الضو ديال لقمر. زيادة على هادشي، فلغرب منتاشرة لخرافة ديال أن الضو ديال لقمر كايحوّل الناس لدياب. الناس كانت ومازال كتآمن باللي هاد الضو يقدر يزيد يكْفّس لحالة ديال لمراض، والنعاس تحتو كايجيب لعما أولّا لهبال. الناس كان كايتحساب ليها باللي الجلالة كايديرها الضو ديال لݣمرة. ليوما هاد لعتيقاد مابقاش.

## تصاور

File:Sunrise over the VLT.jpg|ضو لݣمرة كايعكس على تيليسكوپ كبير بزّاف.
File:Tonsvatnet, tåke og måne.JPG|ضو لݣمرة كايضوي ضاية واللي ضاير بيها.
File:Giftedtypist - red moon (by).jpg| فلخسوف كايولي لقمر حمر بالشعة غير لمباشرة اللي منيّشة عليه من لأرض.
File:Earthshine Moon.jpg|الضو ديال لأرض كايضوّي الجيهة لمضلمة ديال لقمر، والضو ديال الضمس هو اللي مضوي الجيهة لبيضة.
File:High ISO with long exposure.jpg|بتعرّض كبير وطويل ماكايولّيش لفرق إيبان مابين تصويرة تخادت تحت ضو لݣمرة ؤوحدة خرة تخادت بالنهار.


## فلفنون

File:Joseph Vernet - Night - Seaport by Moonlight - WGA24731.jpg
Image:Joseph Wright of Derby - Dovedale by Moonlight - Google Art Project.jpg
File:Philippe-Jacques de Loutherbourg - A Philosopher in a Moonlit Churchyard.jpg
File:Ed. Manet. Clair de lune sur le port de Boulogne.jpg
File:Van Gogh - Starry Night - Google Art Project.jpg|
File:Stanisław_Witkiewicz_-_Wiatr_halny_1895.jpg|

### فلفن الجديد
كايتي پيترسون ف2008 دارت عمل فنّي سماتو Light bulb to Simulate Moonlight *(بولة كاتمتّل ضو لݣمرة)*. هاد لفنانة خدات 289 بولة مغلفة باش تصاوب وحدة كبيرة الضو ديالها كايشبه لضو لݣمرة لكاملة.

## شوف حتى
* غساق
* ليل
* خط الليل

## مصادر


تصنيف:أجزاء ليوم
تصنيف:شعا
تصنيف:مقالات فيها مصدر و 3000 بايت
تصنيف:مصادر د الشعا
بوطولا 2 (2017-2018)

## لفراقي
هادو هوما لفراقي اللي كانو فموسم 2017-2018.

## لجدوال ديال الترتيب

## شوف حتى

* بوطولا 2
* بوطولا 1
* بوطولا 2 (2018-2019)
* لهيكلة لهرمية د لبوطولات ديال كورة ف لمغريب
## مصادر

تصنيف:بوطولا 2
تصنيف:مقالات فيها مصدر و 3000 بايت
لشبونة

**لشبونة** (ب لبرتغالية: Lisboa) هي لعاصيما ديال لبرتغال و أكبر مدينة فيها. لشبونة جات ف لغرب ديال لبلاد و تيدوز منها لواد ديال الطاج. هي لعاصمة لوحيدة ف أوروپا اللي كاطّل على لمحيط لأطلسي، و ف لمنطقة ديالها فين جات أكتر بلاصة ف لغرب ديال أوروپا لقارية، و هي "كابو دا روكا".

تسيكنو ف وسط لمدينة د لشبونة تقريبا نص مليون د الناس، ويلا حسبنا النواحي تاهوما تايوصل الرقم ل تلاتة د لمليون.

لشبونة هي وحدا من أقدم لمدن ف لعالم، و دازو عليها بزاف د لحضارات بحال الرومان و لجرمانيين و لمسلمين و لقشتاليين. هي لعاصمة ديال لبرتغال من 1256، و عندها تاريخ بحري كبير. منها منين قلّع ڤاسكو دا ݣاما، اللي دار على إفريقيا و وصل تال لهند، و خلاّ لبرتغال تكون قوّة كبيرة ف لعالم ف لقرون 16 و 17.

## مصادر


تصنيف:مدون د لبرطقيز
تصنيف:عواصم ديال بلدان
تصنيف:مقالات فيها مصدر و علاين 3000 بايت
تيزرݣان

**تيزرݣان** (بتشلحيت: ⵜⵉⵣⵯⵔⴳⴰⵏ, *Tizʷrgan*) هو واحد دوار محصن أولا قلعة مبني فوق واحد جبل من جبولا ديال لأطلس الصغير، جا فطريق لي كاتجمع بين آيت باها و تافراوت. تابع لقبيلة أيت وافاياض ف جماعة إدا وݣنيضيف، إقليم شتوكا أيت باها، جهة سوس ماسة ف لمغريب. ساكنين فيه تقريبان شي 32 واحد على حساب الإحصاء الرسمي للسكان والسكنى ديال عام 2004.
## منين جات سمية
لأصل ديال تسمية ديال قرية “تيزركان”، وعلى حساب بزاف ديال الروايات الشفهية، كايرجع لكون الصخرة لي تنات عليها هاذ المعلمة كاتستعمل ف صنيع ديال الرحى، لي هو بتشلحيت “أزرݣ”، ولجمع ديالو “إزرݣان”. ولكن كاينين روايات خرين كايݣولو بلي جات من “تيزي ن وارݣان” بمعنى طريق بين الأرݣان. حيت شجر الأركان كاين بزاف ف دوار، بتالي كايعتابروها بحال شي ممر ولا فج.
## تصاور

file:Tighremt,_Agadir,_Region_Souss-Massa-Draa.jpg|تصويرا قديما شوية ديال هاد دوار
file:Tizourgane_1.jpg|دخلا ديال تيزرݣان
file:Tizourgane_(Ortsbild).jpg|ديورا ديال لحجر ديال تيزرݣان
file:Tioulit_Maroc_1279.JPG|تيزرݣان و تيوليت

## مصادر

تصنيف:جهة سوس ماسة
تصنيف:دوار ف لمغريب
تصنيف:مقالات فيها مصدر و علاين 3000 بايت
تيران لبلدي د أيت ملول

**تيران آيت ملول** أولا **الملعب البلدي لآيت ملول** هو تيران فمدينة آيت ملول لمغريبية، وهو التيران الرسمي ديال فرقة اتحاد آيت ملول. كيستقبل التيران لميتشان ديال لفرقة بواحد لعدد ديال لمتفرجين واصل لـ5000 مشجع. الݣازون ديال التيران صطيناعي.

## مصادر

تصنيف:تيرانات د كورة ف لمغريب
تصنيف:آيت ملول
إتحاد المحمدية

**تيحاد المحمدية** هي فرقة مغريبية من مدينة لمحمدية كاتقصر فعصبة الشاوية فـلقيسم التالت ديال لبوطولا لوطنية دلهواة (2021). تأسسات فـ 1946. كاتقصر لفرقة فتيران لبشير اللي كيهز 15 ألف مشجع.

## تاريخ
دوزات لفرقة سبعة ديال لمواسم فبوطولا 1.

شاركات تيحاد لمحمدية لأول خطرة فبوطولا 1 فموسم 1979-1980 ولآخر مرّة فموسم 1987–1988.

أحسن ترتيب كانت فيه لفرقة هو الروتبة التالتة وهادشي فموسم 1979-1980 ب11 رباح، 12 تعادول و7 دلخسارات.

لعام ديال 1980 كانت فيه هاد لفرقة شادّة لكلاصمون اللول حتى بقاو شي دورات قلال، تمّا فين جا شباب المحمدية اللي خدا بلاصة التيحاد وربحو لبوطولة.

## مصادر


تصنيف:فراقي د كورة مغريبية
تصنيف:لمحمدية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1947 ف لمغريب
شباب هوارة

**شباب هوارة** هي فرقة مغريبية من مدينة ولاد تايمة كاتقصر فقيسم لهواة اللول. تأسسات فـ1964. كتلعب فتيران 16 نونبر اللي كيهز 5000 مشجع.

## تاريخ
صاوب عبد الغني أكشوض، اللي كان أستاد ورياضي معروف فديك لوقت، لفرقة ديال شباب هوارة فمدينة ولاد تايمة.

لفرقة كانت كاتقصر كتر من 40 عام فلبوطولا لوطنية للهواة وقيسم لهواة اللول. ف2005 قدرات لفرقة أنها تدّي لكاس ديال لبوطولا لوطنية للهواة وتطلع لبوطولا 2 ديال 2005-2006.

من ديك الساعة ولفرقة ديما كان كايتوقع ليها تطلع لبوطولا 1 حيتاش كانت ديما كاتكلاصا التالتة ولّا الرابعة فلبوطولا.

لفرقة ماكتابش ليها تبقى فبوطولا 2 وهبطات فموسم 2011-2012.

بتاريخ 24 فبراير 2021 لفرقة كاتقصر فقيسم لهواة اللول شطر لجانوب، من مورا 11 دورة ماربحات فيهوم حتا ماطش هي مهددة باش تهبط لقيسم لهواة اللول حيتاش مكلاصية فمرتبة تحتانية بزاف.

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1964 ف لمغريب
الرشاد البرنوصي

**الرشاد لبرنوصي** هي فرقة مغريبية من مدينة الدار البيضا كاتقصر فـلبوطولا لوطنية دلهواة. كانت سميتها من قبل فتح لبرنوصي فاش تأسسات فـ1961. كتلعب فموركاب لبرنوصي اللي كيهز 10 ألاف مشجع.

## تاريخ
تأسسات لفرقة ف1961 فلحي الشعبي سيدي لبرنوصي فالدار البيضا. شحال هادي، كانت سميت لفرقة هي "فتح لبرنوصي". كانت لفرقة كاتلعب فلقيسم الرابع ف1963-1964 حتال 1964-1965 فاش طلعو ف1979 طلعات لفرقة للقيسم التاني وبقات فيه بشكل متقطع حتال موسم 2017-2018 فاش عاودو هبطو للبوطولا لوطنية للهواة.

معروف على الرشاد لبرنوصي باللي هو مدرسة كاتبع السياسة ديال تكوين الشباب. هاد الطريقة عطات النتيجة ديالها فاش وصلات لفرقة لفينال ديال كاس لعرش (2006-2007)، اللي خسرات فيه قدام الجيش الملكي بضربات الترجيح، من مورا ماكانو رابحين بواحد حتى ماركا لكوايري عتيق شهاب على راسو. هاد النتيجة خلّاتو يشارك لأول خطرة فالتاريخ ديالو فكاس لكونفيديرالية لإفريقية.

## لجوائيز

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1961 ف لمغريب
إتحاد تمارة

**تيحاد تمارة** هي فرقة مغريبية من مدينة تمارة كاتقصر فـ لبوطولا لوطنية للهواة (2021). تأسسات فـ1969. كتلعب فتيران تمارة اللي كيهز 5000 مشجع.

## تاريخ
قصّرات لفرقة ديال تيحاد تمارة فبوطولا 2 عشر سنين من موسم 2006-2007 حتال موسم 2016-2017 فاش هبطات للقيسم لوطني دلهواة.

## مصادر

تصنيف:فراقي د كورة مغريبية
تصنيف:مقالات فيها مصدر و علاين 3000 بايت
تصنيف:فراقي رياضية د لمغريب
تصنيف:تأسيسات د 1969 ف لمغريب
إتحاد آيت ملول

**إتحاد آيت ملول** هي فرقة مغريبية من مدينة آيت ملول فجهة سوس ماسة كاتقصر فـ قيسم لهواة اللول (لمغريب). تأسسات فـ 1999. كتلعب فالتيران ديال لمدينة اللي كيهز 5000 مشجع.

## تاريخ
جات لفرقة ديال تيحاد آيت ملول نهار 27 يوليوز 1999 من مورا ماندامجات شباب آيت ملول (CAM) ونادي آيت ملول (CSAM).

تيحاد آيت ملول، اللي كايمتل مدينة آيت ملول (12 كيلومتر من أݣادير فلوسط دلمغريب)، عندو بزاف ديال لفراقي فرياضات خرين من غير كورة. عندو فراقي ديال لكرة الطايرة، ركوب لپيكالات، لپبطانك ولفول كونطاكط.

5 أبريل 2009 كان نهار تاريخي عند تيحاد آيت ملول حيتاش قدرو يقصيو الرجاء البيضاوي من دور 16 ديال كاس لعرش 2008-2009. 17 يوليوز 2010 حتا هو كان نهار تاريخي حيتاش قدرات لفرقة طلع لبوطولا 2 ديال 2010-2011.

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1999 ف لمغريب
التورة ديال لأمازيغ

تصغير|لبديات ديال التورة د لأمازيغ

**التورة ديال [[أمازيغ|لأمازيغ]]** (ما بين 740 و 743) هيّ تورة وقعات ف لعصر ديال لأمويين اللي قدرو فيها السكان ديال الطرف لغربي د لمغرب لكبير يستاقلو علا لأمويين (لي حاكمين من دمشق).

بدات التورة ف طانجا عام 740 و كان الشاف ديالهوم سميتو ميسرة لمطغري. تبعوهم الناس اللي ساكنين ف شمال إفريقيا و حتا ف لأندلس.

السباب علاش بدات هاد التورة هي السياسة ديال لأمويين اللي حاكمين اللي كانو تايديرو لعنصرية مع الناس لأمازيغ ف بزاف د لحوايج بحال الجزية و لخراج و لعبيد.

## مصادر

## شوف حتا
* برغواطة


تصنيف:تاريخ د لمغريب
تصنيف:أمازيغ
تصنيف:743
تصنيف:739
تصنيف:740
تصنيف:741
تصنيف:742
رجاء الحسيمة

**رجاء لحسيمة** هي فرقة مغريبية من مدينة لحسيمة كاتقصر فلقيسم التالت ديال لبوطولا لوطنية دلهواة. تأسسات فـ1995. كتلعب فتيران ميمون لعرصي اللي كيهز 12 ألف مشجع.

## تاريخ
تأسسات لفرقة ديال رجاء لحسيمة ف1995. من مورا 14 عام وبالضبط فموسم 2009-2010 طلعات لفرقة لبوطولا 2.

رجعات رجاء لحسيمة اللور اللور من مورا ماهبطو من بوطولا 2 فموسم 2010-2011، وفموسم 2020-2021 كايقصرو فعصبة الشرق فلقيسم التالت ديال لبوطولة لوطنية للهواة

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1995 ف لمغريب
تيران ميمون لعرصي

**تيران ميمون لعرصي** أولا **تشيپولا** هو تيران فمدينة لحسيمة لمغريبية، وهو التيران الرسمي ديال فرقة شباب الريف الحسيمي. كيستقبل التيران لميتشان ديال لفرقة بواحد لعدد ديال لمتفرجين واصل لـ12,500 مشجع. الݣازون ديال التيران صطيناعي.

## لإصلاحات
تدارت فتيران لعرصي إصلاحات ف2010 وصل التمن ديالها ل8 دلمليون ديال الدراهم.

هاد لإصلاحات كانت باش تزاد لعدد ديال الناس اللي يقدرو يدخلو يتفرجو من 5000 حتال 12 ألف. تعاود لݣازون ديال التيران اللي ولّا صطيناعي، وتبنى ڤيستيير وتسقفو بعض لمدرّجات.

التيران مضوّي مزيان وفيه معايير ديال الزلازل، فيه لاصال ديال لحديد ومنصة شرفية وقاعة ديال الترويض، وفيه بلاصة خاصة ديال الصحافة وبيرويات إدارية.

## مصادر

تصنيف:تيرانات د كورة ف لمغريب
تصنيف:مقالات فيها مصدر و 3000 بايت
تصنيف:لحسيمة
إتحاد لفقيه بنصالح

**تيحاد لفقيه بنصالح** هي فرقة مغريبية من مدينة لفقيه بنصالح كاتقصر ف هواة 2. كنيتها **فرسان بني عمير** وتأسسات فـ1962. كتلعب فتيران لفقيه بنصالح اللي كيهز 5000 مشجع.

## تاريخ
تصاوبات لفرقة ف1962. ف1982 قدرو لكوايرية دلفرقة يطلعو لبوطولا 2 ومن موراها بعشر سنين طلعو لبوطولا 1 وهادشي فعام 1980. ف1984 هبطو تاني لبوطولا 2 اللي بقاو فيها حتال موسم 2010-2011 فاش هبطو للقيسم التالت. من موراها ف2016 هبطو للقيسم لخامس.

## شوف حتى
* لفقيه بنصالح
* بوطولا 2
* لهيكلة لهرمية د لبوطولات ديال كورة ف لمغريب

## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1962 ف لمغريب
تيران لبلدي د ناضور

**تيران الناضور** أولا **الملعب البلدي للناظور** هو تيران فمدينة الناظور لمغريبية، وهو التيران الرسمي ديال فرقة هلال الناظور. كيستقبل التيران لميتشان ديال لفرقة بواحد لعدد ديال لمتفرجين واصل لـ 5000 مشجع. الݣازون ديال التيران صطيناعي.

## مصادر

تصنيف:تيرانات د كورة ف لمغريب
تصنيف:ناضور
شباب قصبة تادلة

**شباب قصبة تادلة** هي فرقة مغريبية من مدينة قصبة تادلة كاتقصر فلبوطولة لوطنية دلهواة(2021). كنيتها **الشياطن لحمرين** وتأسسات ف1946. كتلعب فتيران قصبة تادلة اللي كيهز 10 ألاف مشجع. دات هاد الفرقة لبوطولا لوطنية لحتيرافية التانية واحد لخطرة.

## تاريخ
طلعات لفرقة دشباب قصبة تادلة لبوطولا 2 فلموسم ديال 2009-10.

فموسم 2010 طلعات لفرقة لبوطولا 1، وبقات غير عام قبل ماتهبط مع الكوكب المراكشي وتلعب لعام اللي من بعدو فبوطولا 2 د2011.

بقات شباب قصبة تادلة فلقيسم التاني حتى عاودو طلعو للبوطولة ليحتيرافية د2016، بقاو فيها تاني عام وعاودو هبطو لبوطولا 2 د2017.

دابا (2021) لفرقة كاتقصر فلقيسم لوطني دلهواة من 2019.

## مصادر

تصنيف:فراقي د كورة مغريبية
تصنيف:جهة بني ملال خنيفرة
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1946 ف لمغريب
تيران لبلدي د قصبة تادلة

**تيران قصبة تادلة** أولا **الملعب البلدي قصبة تادلة** هو تيران فمدينة قصبة تادلة لمغريبية، وهو التيران الرسمي ديال فرقة شباب قصبة تادلة. كيستقبل التيران لميتشان ديال لفرقة بواحد لعدد ديال لمتفرجين واصل لـ10 ألاف مشجع. الݣازون ديال التيران صطيناعي.
## تاريخ
طرا فيضان فالتيران فأكتوبر 2018، الشي اللي خلّا السكان ديال قصبة تادلة يتشكّاو من الضعف ديال التجهيز دهاد التيران.

## مصادر

تصنيف:تيرانات د كورة ف لمغريب
تصنيف:أرتيكلات مامربوطينش معا ويكيداطا
تصنيف:قصبة تادلة
أولمپيك مراكش

**أولمپيك مراكش** هي فرقة مغريبية من مدينة مراكش كاتقصر فـ قيسم لهواة اللول. تأسسات فـ2001. كتلعب فتيران 20 غشت اللي كيهز 5000 مشجع.

## تاريخ
تصاوبات لفرقة دأولمبيك مراكش ف2001 على يد لمنعش السياحي كريم بنفلاح اللي كانو عندو بزاف ديال الريصطورات بسمية عند علي. لفرقة قبل كانت سميتها عند علي مراكش. تبدلات سمية لفرقة لهادي ديال دابا من موسم 2008–09.

قدرات لفرقة تطلع تلاتة دلخطرات لبوطولا 2: اللولة فموسم 2008-09 فاش قدر يتعادل مع اتحاد آيت ملول ويضمن الطلوع ديالو، التانية فموسم 2012-13 والتالتة فموسم 2015-16، وكولّا مرة كان كيدوّز عام وكايهبط للقيسم لوطني ديال لهواة.

## مصادر

تصنيف:فراقي د كورة مغريبية
تصنيف:مراكش
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 2001 ف لمغريب
الإتحاد الإسلامي الوجدي

**تيحاد لإسلامي لوجدي** هي فرقة مغريبية من مدينة وجدة كاتقصر فلقيسم لوطني دلهواة (2021). تأسسات ف1958. كتلعب فتيران وجدة لبلدي اللي كيهز 10 ألاف مشجع.

## تاريخ
لفرقة شاركات فبوطولا 2 تلاتة دلخطرات: اللولة فموسم 2012-2013 والتانية فموسم 2013-2014 والتالتة فموسم 2017-2018. من هاد لموسم وهو كايقصّر فلقيسم لوطني دلهواة.

لفرقة عندها فرع ديال لعيالات اللي شارك فلبوطولة اللولة النيسوية ف2012.

لفرقة عندها فرع ديال لكورة دليد، واللي شارك فبزاف ديال لمونافسات فلمغريب وبرّا لبلاد. كان خدا الروتبة التانية فلبوطولة لعربية ديال هاد لكورة فلإمارات، وكان بطل ديال دوري لأمير مولاي لحسن اللي داز فمدينة السعيدية.


ملف: Morocco-Union-Oujda.jpg|اللوݣو لقديم ديال لفرقة


## مصادر

تصنيف:فراقي د كورة مغريبية
تصنيف:مقالات فيها مصدر و 3000 بايت
تصنيف:وجدة
تصنيف:تأسيسات د 1958 ف لمغريب
تيران لبلدي د لفقيه بنصالح

**تيران لفقيه بنصالح** أولا **ملعب الفقيه بنصالح البلدي** هو تيران فمدينة لفقيه بنصالح لمغريبية، وهو التيران الرسمي ديال فرقة اتحاد لفقيه بنصالح. كيستقبل التيران لميتشان ديال لفرقة بواحد لعدد ديال لمتفرجين واصل لـ5000 مشجع. هاد التيران فيه لݣازون.

## شوف حتى
* اتحاد لفقيه بنصالح
* لفقيه بنصالح
* جهة بني ملال خنيفرة

## مصادر

تصنيف:تيرانات د كورة ف لمغريب
تصنيف:أرتيكلات مامربوطينش معا ويكيداطا
تصنيف:لفقيه بنصالح
هلال الناظور

**هلال الناضور** هي فرقة مغريبية من مدينة الناظور كاتقصر فعصبة الشرق دلقيسم التالت ديال لبوطولة لوطنية للهواة .تأسسات فـ24 أبريل 1956. كتلعب فتيران الناظور اللي كيهز 5000 مشجع.

## تاريخ
دوّزات لفرقة تلاتة دلمواسم فبوطولا 1: 1986-1987، 1987-1988 و1988-1989.

أحسن ترتيب ديالو فلبوطولا 1 كانت ف1987-1988 فاش تكلاصا لمرتابة 7 ب12 رباح، 10 دتعادولات و12 خسارة.

من داك لإنجاز ولفرقة عندها مشاكيل ديال لفلوس بسباب التسيير لعيّان اللي طرا لهاد لفرقة.

## لجوائيز

## مصادر

تصنيف:فراقي د كورة مغريبية
تصنيف:ناضور
تصنيف:مقالات فيها مصدر و 3000 بايت
تصنيف:فراقي رياضية د لمغريب
تصنيف:تأسيسات د 1956 ف لمغريب
شباب المسيرة

**شباب لمسيرة** هي فرقة مغريبية من مدينة لعيون كاتقصر فلقيسم لوطني الإيحتيرافي التاني تأسسات ف1977. كتلعب فتيران الشيخ محمد لغضف اللي كيهز 30 ألف مشجع.

## تاريخ
لأصل ديال لفرقة هو بنسليمان اللي هي مدينة صغيرة شمال لمغريب. كانت هاد لفرقة ف لقديم كاتسمى مخازنية بنسليمان.

السلطات قررات من موسم 1994-1995 تبدل سمية هاد لفرقة ل "شباب لمسيرة" و تولّي كاتمتّل مدينة لعيون بعدما تدمجات معا الجمعية الرياضية د لعيون. من هاد لموسم وهو كايقصّر ف بوطولا 1 موسم 2011-2012 فاش هبط لبوطولا 2، واللي بقا فيها من عام 2012 حتال موسم 2018-2019.

من 2019 لفرقة كانت كاتقصر فلقيسم لوطني للهواة و دابا راها ف بوطولا 2.

## مصادر

تصنيف:فراقي د كورة مغريبية
تصنيف:جهة لعيون ساقية لحمرا
تصنيف:مقالات فيها مصدر و 3000 بايت
تصنيف:لعيون
تيران الشيخ محمد لغضف

**تيران الشيخ لغضف** أولا **ملعب الشيخ محمد الأغضف** هو تيران فمدينة لعيون لمغريبية تبنى ف1984، وهو التيران الرسمي ديال فرقة شباب المسيرة. كيستقبل التيران لميتشان ديال لفرقة بواحد لعدد ديال لمتفرجين واصل لـ30 ألف مشجع. الݣازون ديال التيران طبيعي.

## تاريخ
تبنى التيران ف1984 وتحلّ ف1985.

تدار ليه ݣازون صطيناعي اللي فيه 100 ميترو فالطول و55 ميترو فلعرض.

ف2014، تجمعات لجامعة لملكية لمغريبية ديال كورة لأول مرة فتيران الشيخ محمد لغضف. تافقو باش يدّار تجديد للتيران فواحد لخطة ديال التجديد تاع لبينية دالرياضة فعصبة الصحرا. لݣازون ولّا طبيعي.

فالدكرى 40 ديال لمسيرة لخضرا تجمعو عمالقة قدام ديال كورة بحال دييݣو مارادونا، أبيدي پيلي وجورج وياه وقصرو ماتش فالتيران.

## مصادر

تصنيف:تيرانات د كورة ف لمغريب
تصنيف:مقالات فيها مصدر و 3000 بايت
تصنيف:لعيون
تيران شرفي د مكناس

**تيران مكناس الشرفي** أولا **تيران مكناس لكبير** هو تيران فمدينة مكناس لمغريبية، وهو التيران الرسمي ديال فرقة النادي المكناسي. كيستقبل التيران لميتشان ديال لفرقة بواحد لعدد ديال لمتفرجين واصل لـ20 ألف مشجع. الݣازون ديال التيران صطيناعي.

## تاريخ
هاد التيران كايتستقبلو فيه لميطشان ديال النادي المكناسي وميطشان ديال لمونتخاب وحفلات ومهرجانات ديال لموسيقى.

هاد التيران تلعبات فيه لفينال ديال كاس إفريقيا دالشباب ف1997.

تيران مكناس الشرفي كان سميتو « stade de la garnison » وكان كايستقبل لميتشان ديال الريݣبي فوقت لحماية لفرانساوية على لمغريب (1912–1956).

## مصادر

تصنيف:تيرانات د كورة ف لمغريب
تصنيف:مقالات فيها مصدر و علاين 3000 بايت
تصنيف:مكناس
تصنيف:النادي لمكناسي
فيلوم (بيولوجيا)

تصغير|لمستويات ديال تّقسيم طّاكسونومي د لحياة
**لْفيلوم** هوّا تقسيم طاكصونومي علا حساب لأصل تّطوري ديال لكائنات ؤلا لبنية ديالها (ف لحالة د لكائنات لقديمة لّي ماعندناش لحمض نّووي ديالها). كاينين 35 فيلومات ديال لحيوانات متلا.

## مصادر

## شوف تا
* تقسيمة (بيولوجيا)


تصنيف:طاكسونوميا
تصنيف:لبيولوجيا
تصنيف:مقالات ب عناوين فيها نيولوجيزم
موركاب فاس

**موركاب فاس** أولا **المركب الرياضي بفاس** هو تيران فمدينة فاس لمغريبية، وهو التيران الرسمي ديال لفراقي د المغرب الفاسي والوداد الفاسي. كيستقبل التيران لميتشان ديال لفراقي بجوج بواحد لعدد ديال لمتفرجين واصل لـ45 ألف مشجع. الݣازون ديال التيران طبيعي.
## التاريخ
كانت لخدمة تطلقات ف1992 باقي، وكانو معوّلين باش إحلّوه ف1997. والاكين لخدمة دبصّح مابدات حتال 1994 بسباب شي مشاكيل تقنية. سالات لخدمة فالتيران فعام 2003.

أول ماطش تلعب فيه كان لفينال ديال كاس لعرش 2006-2007 نهار 25 نونبر 2007 فاش غلبات الجيش الملكي اللي كان من بوطولا 1 بخمسة لتلاتة پيلانتيات لفرقة دالرشاد البرنوصي من بوطولا 2. كان سالاو لأشواط لعادية بتعادول 1-1 وأول بيت تسجل دلك اللي ماركاه لكوايري دالجيش الملكي عتيق شهاب على راسو. هاد لماطش دخلو ليه 40 ألف دلجمهور والدخلة كانت فابور.

## لمرافيق
الديزاين ديال هاد التيران هو الطريقة لمغريبية لأصيلة. التيران فيه قاعة ديال الصحافة، صالة ديال لعلاجات اللولة، صبيطار صغير وقاعة ديال لمحاربة دلمنشيطات.

لموركاب فيه حتا لپاركينݣ اللي يقدر يهز 7500 طوموبيلة وهو مزدي معا الصبيطار لجامعي لحسن التاني.

## مصادر

تصنيف:تيرانات د كورة ف لمغريب
تصنيف:مقالات فيها مصدر و 3000 بايت
تصنيف:فاس
تصنيف:المغرب الفاسي
تصنيف:تأسيسات د 2007 ف لمغريب
تصنيف:لمعمار د لمغريب د لقرن 21
تصنيف:تيرانات متعددة التخدام ف لمغريب